2026-09-03 KAUNO MIESTO NEKILNOJAMOJO KULTŪROS PAVELDO VERTINIMO TARYBOS POSĖDŽIO NUTARIMAI


1. SVARSTYTA. Nekilnojamojo kultūros paveldo vertinimo tarybos akto projektas dėl apsaugos Sandėliui (49760), Kauno m. sav., Kauno m., Drobės g. 23B suteikimo (pakartotinis svarstymas).
NUTARTA: suteikti apsaugą Sandėliui  (49760), Kauno m. sav., Kauno m., Drobės g. 23B, nustatant vertingąsias savybes, architektūrinį (lemiantį reikšmingumą-svarbų) vertingųjų savybių pobūdį, vietinį reikšmingumo lygmenį, apibrėžiant objekto teritorijos ribas.

1. SVARSTYTA. Dėl Jono Jablonskio pradžios mokyklos (u. k. 39530), Kauno miesto sav., Kauno m., Aušros g. 3, apibrėžtų teritorijos bei apsaugos zonos ribų plano tikslinimo.
NUTARTA: patikslinti Jono Jablonskio pradžios mokyklos (u. k. 39530), Kauno miesto sav., Kauno m., Aušros g. 3, apibrėžtų teritorijos bei apsaugos zonos ribų planą, pažymint Antano Vienuolio namo (u. k. 10731), Kauno m. sav., Kauno m., Aušros g. 3, teritoriją Jono Jablonskio pradžios mokyklos (u. k. 39530) teritorijoje.

1. SVARSTYTA. Nekilnojamojo kultūros paveldo vertinimo tarybos akto projektas dėl Antano Vienuolio namo (u. k. 10731), Kauno m. sav., Kauno m., Aušros g. 3, apskaitos duomenų Kultūros vertybių registre patikslinimo.
NUTARTA: patikslinti Antano Vienuolio namo (u. k. 10731), Kauno m. sav., Kauno m., Aušros g. 3, apskaitos duomenis Kultūros vertybių registre, nustatant vertingąsias savybes, architektūrinį (lemiantį reikšmingumą –svarbų), istorinį (lemiantį reikšmingumą – svarbų), memorialinį (lemiantį reikšmingumą – svarbų) vertingųjų savybių pobūdžius, vietinį reikšmingumo lygmenį, apibrėžiant objekto teritorijos ribas.

1. SVARSTYTA. Nekilnojamojo kultūros paveldo vertinimo tarybos akto projektas dėl apsaugos namui, Kauno m. sav., Kauno m., Nemuno g. 21 suteikimo.
NUTARTA:  nepritarti nekilnojamojo kultūros paveldo vertinimo tarybos akto projektui ir nesuteikti apsaugos namui, Nemuno g. 21, Kauno m. sav., Kauno m., nes jam nepakanka verčių. Siūlyti Kultūros paveldo departamentui prie Kultūros ministerijos rengti nekilnojamojo kultūros paveldo vertinimo tarybos akto projektą dėl Kauno senamiesčio (u. k. 20171), Kauno miesto sav., Kauno m., duomenų Kultūros vertybių registre tikslinimo, keičiant namo Nemuno g. 21, Kauno m. sav., Kauno m., statusą iš vertingųjų savybių požymių turinčio į urbanistinės struktūros statinio. Taip pat siūlyti pastato ŠV pusėje esančio priestato statusą keisti į „teritorijoje esantys kiti objektai“.


